Բաց հանրագիտարան ըլլալով, իւրաքանչիւր անձ կրնայ մուտք գործել «Ուիքիփետիա», իր կարգին յօդուածներ խմբագրել կամ այնտեղ իր նշմարած սխալները սրբագրել։ Քննադատելով մէկտեղ փորձենք ուրեմն համագործակցիլ, օգնել որ ան կատարելագործուի, ապահովենք մեր աշակերտներուն մասնակցութիւնը, որովհետեւ սա առիթ մըն է համացանցային կարելիութիւններէն օգտուելով աշխատանքի նոր ձեւ որդեգրելու, անմիջական շփում ունենալու արեւմտահայերէնին հետ, աշակերտութեան գիտելիքները զարգացնելու եւ այս բոլորը ժամանակակից ու հետաքրքրական ձեւով հրամցնելու նոր սերունդին։